Elijah Wood

Elijah Jordan Wood (s. 28. tammikuuta 1981 Cedar Rapids, Iowa, Yhdysvallat) on yhdysvaltalainen näyttelijä, joka tunnetaan muun muassa roolistaan Frodo Reppulina Peter Jacksonin ohjaamassa Taru sormusten herrasta -elokuvatrilogiassa (2001–2003). Hän myös uusi Frodon roolin elokuvassa Hobitti – Odottamaton matka.

Woodin ensiesiintyminen elokuvissa oli jo lapsena elokuvassa Paluu tulevaisuuteen II. Päärooli Frodona Taru sormusten herrasta -elokuvasarjassa teki Woodista tähden. Sittemmin hän on valinnut erilaisia rooleja, kuten elokuvissa Tahraton mieli (2004), Sin City (2005) ja Kaikki valaistuu (2005). Woodin elokuvat Bobby ja Happy Feet, jossa Wood oli pääroolissa ääninäyttelijänä, palkittiin kumpikin Golden Globella.

 Lapsuus 

Elijah Wood on vanhempiensa Warren ja Debra Woodin toinen lapsi. Hänellä on kaksi sisarusta; vanhempi veli Zachariah (s. 1974) ja nuorempi sisar Hannah (s. 1983). Hannah on myöhemmin esiintynyt muutamissa elokuvissa Elijahin ohella. Vanhemmat pitivät Woodin lapsuudessa kahvilaravintolaa kotikaupungissaan Cedar Rapidsissa. Wood on englantilaista, itävaltalaista, saksalaista ja tanskalaista sukujuurta. Uskonnoltaan hän on katolinen.

 Ura 

 Lapsitähtenä Hollywoodissa 

Elijah toimi lapsimallina ja esiintyi televisiomainoksissa ennen kuin Woodien perhe muutti Los Angelesiin vuonna 1989. Los Angelesissa Elijah sai roolin laulaja Paula Abdulin musiikkivideossa. Sen jälkeen hän sai pienen osan Paluu tulevaisuuteen -elokuvasarjan toisessa osassa vuonna 1989.

Seuraavaksi Elijah Wood esitti poikaa Barry Levinsonin vuonna 1990 valmistuneessa elokuvassa Avalon. Elokuva sai myönteisiä arvosteluja ja neljä Oscar-ehdokkuutta. Avalonin jälkeen hän näytteli pienen roolin elokuvassa Epäilyttäviä suhteita (1990), jonka pääosassa on Richard Gere. Tämän jälkeen hän sai ensimmäisen isomman roolinsa elokuvassa Rakkauden keidas (1991), jossa hän esitti nuorta poikaa, joka saattaa Melanie Griffithin ja Don Johnsonin roolihahmot takaisin yhteen. Woodin esiintymistä kehuttiin. Vuonna 1992 Wood näytteli elokuvassa Ikuisesti nuori yhdessä Mel Gibsonin ja Jamie Lee Curtisin kanssa ja elokuvassa Lento unelmiin. Seuraavana vuonna Wood esiintyi elokuvassa Serkkupoika Macaulay Culkinin kanssa ja oli pääroolissa elokuvassa Huckleberry Finnin seikkailut.

Vuonna 1994 Wood näytteli elokuvassa The War – unelmien kesä yhdessä Kevin Costnerin kanssa. Samana vuonna hän oli myös Rob Reinerin elokuvassa Vanhemmat vaihtoon. Elokuva epäonnistui, mutta Woodin roolityötä kehuttiin. Ensi-iltansa vuonna 1996 saanut Flipper toi Woodille pääroolin, mutta elokuva ei menestynyt kovin hyvin. Ang Leen ohjaaman Jäämyrskyn (1997) ansiosta Woodin ura kääntyi parempaan suuntaan. Samana vuonna Wood esitti Artful Dodgeria elokuvassa Oliver Twist. Woodin vuoden 1998 elokuvat Deep Impact ja Kauhun oppitunnit menestyivät hyvin ja edistivät hänen kehitystään lapsitähdestä arvostetuksi nuoreksi näyttelijäksi.

 Taru sormusten herrasta (1999–2003) 

Elijah Wood sai Frodo Reppulin roolin Peter Jacksonin ohjaamassa elokuvassa Taru sormusten herrasta: Sormusten ritarit (2001), joka perustuu J. R. R. Tolkienin samannimiseen kirjaan. Trilogian toinen osa on nimeltään Kaksi tornia (2002) ja kolmas Kuninkaan paluu (2003). Woodin vastanäyttelijöinä oli muun muassa Ian McKellen, Liv Tyler, Orlando Bloom, Cate Blanchett, Christopher Lee, Sean Bean, Sean Astin, Billy Boyd, Dominic Monaghan, Viggo Mortensen, John Rhys-Davies ja Miranda Otto. Trilogian kuvausten aikoihin  Wood esiintyi muun muassa elokuvissa Tuhkakeskiviikko (2001), The Adventures of Tom Thumb and Thumbelina (2002) ja Kuuma nuoruus (2002).

 Vuodesta 2004 eteenpäin 
Vuonna 2004 Elijah Wood esiintyi elokuvassa Tahraton mieli, jossa hän näytteli juonittelevaa Patrickia. Sitten hän oli mukana elokuvassa Sin City (2005). Vuonna 2005 Wood oli pääosassa myös elokuvassa Kaikki valaistuu, jossa hän esitti nuorta yhdysvaltalaista miestä matkalla Ukrainaan tavoitteena löytää nainen, joka pelasti hänen isoisänsä toisen maailmansodan aikana. Wood näytteli myös elokuvassa Green Street Hooligans yhdysvaltalaista yliopisto-opiskelijaa, joka ajautuu mukaan väkivaltaiseen englantilaiseen jalkapallojengiin.

Vuonna 2006 Wood oli osana näyttelijäkokonaisuutta elokuvassa Bobby. Samana vuonna Wood ääninäytteli Happy Feet -elokuvassa Mumble-pingviiniä, joka osaa tanssia mutta ei laulaa.Allmovie 2006 Wood kuvattiin myös pienessä osassa Pariisi, rakkaudella -elokuvassa, joka koostuu 18 viiden minuutin kohtauksesta.  Jokaisen kohtauksen on kuvannut eri ohjaaja. Woodin pätkän Quartier de la Madeleine ohjasi Vincenzo Natali. Samana vuonna Wood oli myös elokuvassa Day Zero. 

Wood tutkii sarjaa omituisia, laskennallisesti tehtyjä murhia elokuvassa The Oxford Murders (2008). Wood antoi äänensä päähahmolle animaatioelokuvassa 9 (2009). Laulaja Iggy Popista kertova elokuva The Passenger ei käynyt toteen vuosien suunnittelun jälkeen. Woodia kaavailtiin Iggy Popin rooliin.

Wood uusi Frodo Reppulin roolinsa Hobitti-elokuvatrilogian ensimmäisessä osassa Hobitti – Odottamaton matka. Frodo ei esiinny kirjassa Hobitti eli sinne ja takaisin, mutta ohjaaja Peter Jackson halusi Frodon mukaan elokuvaan, koska hahmo oli pidetty Taru sormusten herrasta -trilogiassa.

 Yksityiselämä 

Vuonna 2000 Wood seurusteli elokuvasta Black and White tutun Bijou Phillipsin kanssa. Elokuvan Kuuma nuoruus (2002) kuvausten aikana Wood alkoi tapailla vastanäyttelijäänsä  saksalaista Franka Potentea, joka on häntä seitsemän vuotta vanhempi. Suhde kariutui samana vuonna. Wood tutustui elokuvan Kaikki valaistuu kuvauksissa Gogol Bordello -yhtyeen tanssija-rumpali Pamela Racineen. Pari seurusteli viisi vuotta, mutta suhde päätyi eroon vuonna 2010. Syynä oli Woodin haluttomuus asettua aloilleen.

Toukokuussa 2006 Autograph Collector -lehti julkaisi listan kymmenestä parhaimmasta ja huonoimmasta nimikirjoittajasta Hollywoodissa. Wood sijoittui sijalle seitsemän parhaiden kategoriassa. Näyttelijä siis harvemmin kieltäytyy faniensa nimikirjoituspyynnöistä.

 Filmografia 
Elokuvat Vuosi Suomenkielinen nimi Alkuperäinen nimi Rooli 1989  Paluu tulevaisuuteen II  Back to the Future Part II  videopelipoika1990  Epäilyttäviä suhteita  Internal Affairs  Sean Stretch Child in the Night  Luke Avalon  Michael Kaye  1991  Rakkauden keidas  Paradise  Willard Young1992 Day-O  Day-O  Ikuisesti nuori   Forever Young  Nat Cooper Lento unelmiin  Radio Flyer  Mike 1993  Huckleberry Finnin seikkailut  The Adventures of Huck Finn  Huckleberry Finn Serkkupoika  The Good Son  Mark Evans1994  Vanhemmat vaihtoon  North  North The War – unelmien kesä  The War  Stuart ”Stu” Simmons 1996 Flipper  Sandy1997 Oliver Twist  Jack ”The Artful Dodger” Dawkins  Jäämyrsky  The Ice Storm  Mikey Carver1998 Deep Impact  Leo Beiderman  Kauhun oppitunnit  The Faculty  Casey Connor1999  Elämäni rakkaani  The Bumblebee Flies Anyway  Barney SnowBlack and White  Wren  2000  Kullankiilto silmissä  Chain of Fools  Mikey2001  Taru sormusten herrasta: Sormuksen ritarit  The Lord of the Rings: The Fellowship of the Ring  Frodo Reppuli Tuhkakeskiviikko  Ash Wednesday  Sean Sullivan2002  Taru sormusten herrasta: Kaksi tornia  The Lord of the Rings: The Two Towers  Frodo ReppuliThe Adventures of Tom Thumb and Thumbelina  Tom Thumb (äänirooli) Kuuma nuoruus  All I Want/Try Seventeen  Jones Dillon2003  Taru sormusten herrasta: Kuninkaan paluu  The Lord of the Rings: The Return of the King  Frodo Reppuli  Spy Kids 3 – Peli on pelattu  Spy Kids 3-D: Game Over  The Guy   2004  Tahraton mieli  Eternal Sunshine of the Spotless Mind  Patrick 2005 Sin City  Kevin  Kaikki valaistuu  Everything Is Illuminated  Jonathan Safran Foer  Green Street Hooligans  Hooligans  Matt Buckner 2006 Bobby  William Avary Happy Feet  Mumble (äänirooli)   2007 Day Zero  Aaron Feller  2008  Oxfordin murhat  The Oxford Murders  Martin  2009 9  9 (äänirooli)  2010 The Romantics  Chip  2011 Happy Feet 2  Mumble (äänirooli)  2012  Celeste & Jesse – aina yhdessä  Celeste & Jesse Forever  Scott Revenge For Jolly!  Thomas Maniac  Frank  Hobitti – Odottamaton matka  The Hobbit: An Unexpected Journey  Frodo Reppuli2013 Pawn Shop Chronicles  Johnny Shaw Grand Piano  Tom Selznick2014 Cooties  Clint Hadson Open Windows  Nick Chambers Tuuli nousee  The Wind Rises  Sone (ääni)Set Fire to the Stars  John M. Brinnin  2015 The Last Witch Hunter  37th Dolan 2016 The Trust  David Waters 2017 I Don’t Feel at Home in This World Anymore  Tony 2019 Come to Daddy  NorvalTelevisiosarjat Vuosi Nimi Rooli Jaksot 1994  Frasier  Ethan (äänirooli)  ”Guess Who’s Coming to Breakfast”1996  Homicide – pelon kadut  McPhee Broadman  ”The True Test” Tarinoita hyveiden kirjasta  Icarus (äänirooli)  ”Responsibility” 2004  Kukkulan kuningas  Jason (äänirooli)  ”Girl, You’ll Be a Giant Soon”2006 Robot Chicken  William David Reynolds (äänirooli)  ”Sausage Fest” American Dad!  Ethan (äänirooli)  ”Iced, Iced Babies”2010  Family Guy  oma itsensä  ”Brian Griffin’s House of Payne” WW2 HD: The Air War  Andy Rooney (äänirooli)  – 2011–2014  Wilfred  Ryan Newman  49 jaksoa 2012–2013  Tron: Uprising  Beck (äänirooli)  19 jaksoa 2014  Over the Garden Wall  Wirt (äänirooli)  10 jaksoa 2016–  Dirk Gentlyn holistinen etsivätoimisto  Todd Brotzman  2018–2020  Star Wars Resistance  Jace Rucklin (äänirooli)  11 jaksoa

Musiikkivideot
Paula Abdul: Forever Your Girl (1988)
The Cranberries: Ridiculous Thoughts (1995)
The Apples in Stereo: Energy (ohjaaja, 2006)
Greg Laswell: How the day Sounds (2008)
The Lonely Island: "Threw it on the ground" (2009)
Beastie Boys: Make Some Noise(2011)
Danko Jones: ”Full of Regret” (2010)
Danko Jones: ”I Think Bad Thoughts” (2011)

Videopelit
 The Legend of Spyro: A New Beginning (2006) – Spyro
 The Legend of Spyro: The Eternal Night (2007) – Spyro
 The Legend of Spyro: Dawn of the Dragon (2008) – Spyro

Lähteet
 Elijah Wood movies, photos, movie reviews, filmography, and biography - AllMovie
Viitteet

Aiheesta muualla




Luokka:Yhdysvaltalaiset näyttelijät
Luokka:Vuonna 1981 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Yhdysvaltalaiset lapsinäyttelijät